2. ลักษณะการประกอบธุรกิจ

2.1 ประวัติความเป็นมา

บริษัทก่อตั้งเมื่อวันที่ 7 กรกฎาคม 2519 โดยใช้ชื่อว่า “บริษัท ไทยเพาเวอร์เนท จำกัด”
โดยมีทุนจดทะเบียนเพียง 1 ล้านบาทเท่านั้น
ด้วยจุดมุ่งหมายที่ต้องการพัฒนาวัตถุดิบสำหรับชุดชั้นในที่ผลิตในเมืองไทยให้มีคุณภาพทัดเทียมกับตลาดต่างประเทศ
บริษัทจึงถือกำเนิดขึ้นเพื่อสนองความต้องการของตลาดในขณะนั้น

ในระยะเริ่มต้นของธุรกิจ บริษัทเริ่มจากการผลิตผ้าเพาเวอร์เนท ซึ่งเป็นวัตถุดิบชุดชั้นใน
และเย็บตะขอเสื้อชั้นในเท่านั้น ต่อมาบริษัทได้ขยายการผลิตไปสู่ผ้าลูกไม้ปัก, ผ้าไม่ทอ, แถบยางยืด
ซึ่งวัตถุดิบเหล่านี้ถือเป็นส่วนสำคัญที่ทำให้บริษัทก้าวขึ้นเป็นผู้นำการผลิตวัตถุดิบชุดชั้นในสตรีที่ครบวงจร
รวมไปถึงวัตถุดิบสำหรับชุดกีฬา, ชุดลำลอง และวัตถุดิบสำหรับอุปกรณ์ในรถยนต์อีกด้วย

ปี 2527 บริษัทเปลี่ยนชื่อจากเดิม “บริษัท ไทยเพาเวอร์เนท จำกัด มาเป็น “บริษัท
เท็กซ์ไทล์เพรสทีจ จำกัด”
และบริษัทถือเป็นผู้ผลิตวัตถุดิบสำหรับชุดชั้นในสตรีที่ครบวงจรแห่งแรกในประเทศไทย

ปี 2530 บริษัทเพิ่มทุนจดทะเบียนเป็น 36
ล้านบาทและได้เข้าจดทะเบียนในตลาดหลักทรัพย์แห่งประเทศไทย

ปี 2531 บริษัทเพิ่มทุนจดทะเบียนเป็น 72 ล้านบาท

ปี 2537 บริษัทได้จดทะเบียนแปรสภาพจากบริษัทจำกัด เป็นบริษัทมหาชน

ปี 2539 บริษัทเพิ่มทุนจดทะเบียนเป็น 108 ล้านบาท
เพื่อขยายกำลังการผลิตและพัฒนาสินค้าให้ตรงกับความต้องการของตลาดในปัจจุบัน

นับจากวันก่อตั้งบริษัทมาจนกระทั่งปัจจุบัน บริษัทได้ผ่านวิกฤตการณ์ที่สำคัญมาหลายครั้ง
และครั้งที่รุนแรงที่สุด คือ วิกฤตการณ์ทางเศรษฐกิจในปี 2540
ซึ่งบริษัทได้แก้ไขสถานการณ์ด้วยนโยบายเพิ่มประสิทธิภาพในการทำงานและลดค่าใช้จ่ายที่ไม่จำเป็น
พร้อมปรับกลยุทธ์การทำตลาดด้านการส่งออกใหม่
โดยใช้ประโยชน์จากการอ่อนตัวของค่าเงินบาทและเร่งขยายตลาดไปยังตลาดต่างประเทศเพิ่มขึ้น
ในปี 2540 นี้ บริษัทได้เข้าร่วมกับบริษัทในกลุ่มจัดงาน SAHA GROUP EXPORT’ 98
ขึ้นเป็นครั้งแรก และต่อมาในปี 2541 ได้เปลี่ยนรูปแบบของงานเป็น SAHA GROUP EXPORT &
TRADE EXHIBITION ครั้งที่ 2 ซึ่งเน้นทั้งตลาดในประเทศและตลาดต่างประเทศ
จากการจัดงานที่ผ่านมาได้รับการตอบรับเป็นอย่างดีจึงทำให้มีการจัดงานต่อเนื่องเป็นประจำทุกปีจนถึงปัจจุบันถือเป็นครั้งที่
10 แล้ว ซึ่งในปี 2549 นี้ ทางบริษัทได้คิดค้นนวัตกรรมใหม่ในกลุ่มอุตสาหกรรม 2 กลุ่มด้วยกัน คือ
ผ้า “Nano Fresh” ในหมวดอุตสาหกรรมสิ่งทอและนวัตกรรม Hip Guard
เป็นกางเกงและกระโปรงดูดซับแรงกระแทก
ซึ่งถือเป็นก้าวสำคัญก้าวแรกในอุตสาหกรรมทางการแพทย์
ซึ่งนวัตกรรมทั้งสองได้รับเสียงตอบรับจากผู้เข้าร่วมงานเป็นอย่างดี

อีกหนึ่งความสำเร็จที่บริษัทก้าวสู่ตลาดนานาชาติ ก็คือบริษัทได้เข้าร่วมงาน Interfiliere –Lyon
, France 2006 ซึ่งเป็นงานแสดงสินค้าสำหรับผู้ผลิตในวงการสิ่งทอชั้นนำทั่วโลก
โดยในปีนี้ทางบริษัทได้เปิดตัวนวัตกรรมสิ่งทอตัวใหม่ล่าสุด “BamBreeze”
เป็นผ้าที่ผ่านการผลิตจากเส้นใยไผ่ ซึ่งมีคุณสมบัติเด่น คือให้สัมผัสที่นุ่มสบายและระบายอากาศได้ดี
และอีกเช่นกันที่นวัตกรรมตัวใหม่ของบริษัทนี้ได้รับความสนใจเป็นอย่างดีจากผู้ร่วมงาน

ในปี 2549 นี้ บริษัทได้ดำเนินกิจการมาครบ 30 ปี จากประสบการณ์ที่สั่งสมมา
และวิสัยทัศน์ของบริษัทที่มีความมุ่งมั่นสู่ความเป็นผู้ผลิตและจัดจำหน่ายวัตถุดิบประเภท Traditional
Textiles และ Technical Textiles ที่มีสินค้าหลากหลายที่สุดแห่งหนึ่งในประเทศไทย
โดยมีตลาดหลัก คือ ผู้ผลิตชุดชั้นในสตรีและผู้ผลิตชิ้นส่วนในรถยนต์
ที่มีการผลิตและจำหน่ายทั้งภายในประเทศและเพื่อการส่งออก
รวมถึงการส่งออกโดยตรงไปยังต่างประเทศ บริษัทยังคงมุ่งมั่นในการพัฒนาสินค้าและผลิตภัณฑ์
พร้อมทั้งสร้างความพึงพอใจให้กับลูกค้าด้วยผลิตภัณฑ์ที่มีคุณภาพ
เพื่อสร้างความเข้มแข็งและสร้างความมั่นคงให้กับองค์กร
อันจะนำไปสู่ความได้เปรียบทางการแข่งขันอย่างยั่งยืน

การพัฒนานวัตกรรม 

ในขณะที่การแข่งขันในตลาดโลกเป็นไปอย่างไม่หยุดยั้ง บริษัทจึงได้มีการคิดค้นนวัตกรรมใหม่ๆ
อยู่ตลอดเวลา เพื่อให้ได้ผลิตภัณฑ์ที่มีคุณภาพสามารถตอบสนองความต้องการของลูกค้าได้เป็นอย่างดี
โดยในปี 2549 นี้ นวัตกรรมที่สร้างความภาคภูมิใจให้กับบริษัทคือ

1.  ผ้า Nano Fresh ได้ถูกจัดแสดงไว้ใน Material ConneXion Library ในเดือนสิงหาคม
    ด้วยคุณสมบัติพิเศษในการป้องกันแบคทีเรียได้ตลอด 24 ชม.

2.  ผ้า Jacquard ได้ถูกจัดแสดงไว้ใน Material ConneXion Library ในเดือนกันยายน
    ด้วย Design ที่สร้างสรรค์ได้อย่างไม่มีขีดจำกัด

3.  ผ้า Spun Silk ได้ถูกจัดแสดงไว้ใน Material ConneXion Library ในเดือนกันยายน
    ด้วยคุณสมบัติความนุ่มที่ได้จากธรรมชาติ

โดยผ้าทั้ง 3 ชนิด ได้รับการคัดเลือกจาก Material ConneXion Library
ซึ่งถือเป็นห้องสมุดวัสดุเพื่อการออกแบบ
ที่รวบรวมวัสดุที่ผ่านการคัดเลือกจากคณะกรรมการอิสระที่กรุงนิวยอร์ก
โดยมีหลักเกณฑ์ในการเลือกวัสดุใหม่ๆ โดยพิจารณาจากปัจจัยต่างๆ ได้แก่ นวัตกรรมแปลกใหม่
ความเป็นมิตรต่อสิ่งแวดล้อม ตลอดจนความหลากหลายในการนำไปประยุกต์ใช้งาน
และวัสดุที่ผ่านการคัดเลือกนั้น จะถูกจัดแสดงไว้ในห้องสมุดตัวอย่างวัสดุ 4 เมืองแฟชั่นชั้นนำ ได้แก่
นิวยอร์ก มิลาน โคโลญ และกรุงเทพฯ ซึ่งจัดแสดงอยู่ ณ ชั้น 6 ห้างสรรพสินค้า Emporium

การพัฒนาด้านบริหารจัดการ

บริษัทยึดมั่นในนโยบายคุณภาพที่ต้องการผลิตสินค้าที่มีคุณภาพเพื่อความพึงพอใจของลูกค้า
ดังนั้นบริษัทจึงเริ่มโครงการพัฒนาระบบคุณภาพมาตรฐาน ISO 9002 มาใช้ตั้งแต่ปี 2541
ซึ่งบริษัทได้มีการพัฒนาและปรับปรุงจนได้รับการรับรองระบบคุณภาพมาตรฐานสากล ISO 9001 :
2000 จากสถาบันรับรองคุณภาพ TUV Rhienland (TUV) ตั้งแต่วันที่ 26 ธันวาคม 2545
อีกทั้งบริษัทยังเล็งเห็นความสำคัญของการใช้เทคโนโลยีสารสนเทศมาพัฒนาระบบการทำงาน
บริษัทจึงได้พัฒนาระบบข้อมูลโดยนำระบบ SAP (Systems Application Products)
เข้ามาใช้ในการปฏิบัติงานเพื่อการบริหารจัดการอย่างมีประสิทธิภาพและเป็นปัจจุบัน

การพัฒนาบุคลากร

บริษัทได้ให้ความสำคัญต่อการบริหารทรัพยากรบุคคลโดยเฉพาะการเน้นให้บุคลากรทั้งหมดมีส่วนร่วมในระบบงานต่าง
ๆ ทั้งในการผลิตสินค้าที่มีคุณภาพ บริการที่ดี และกลยุทธ์ต่าง ๆ
ที่จะนำไปสู่การเจริญเติบโตของบริษัทในรูปแบบการพัฒนาพนักงานในด้านการฝึกอบรมในเรื่องความรู้และทักษะต่าง
ๆ เกี่ยวกับงาน การบริหารจัดการ ตลอดจนการส่งพนักงานไปศึกษาระบบงานต่าง ๆ
จากคู่ค้าของบริษัททั้งในและต่างประเทศ เพื่อพัฒนาบุคลากรให้ยั่งยืนและแข่งขันได้ในทุกสถานการณ์
อีกทั้งได้เล็งเห็นความสำคัญของความปลอดภัยและอาชีวอนามัยในการทำงาน จึงส่งเสริมให้ความรู้
สร้างจิตสำนึก ในด้านความปลอดภัย สิ่งแวดล้อม เพื่อลดอุบัติเหตุในการทำงาน
และเพิ่มประสิทธิภาพในการทำงานมากยิ่งขึ้น

ความรับผิดชอบต่อสังคมและชุมชน

แม้ว่าบริษัทจะมีความมุ่งมั่นเป็นผู้นำในการผลิตวัตถุดิบสำหรับชุดชั้นในสตรี ชุดกีฬา
และชิ้นส่วนในรถยนต์ แต่บริษัทก็มิได้ละเลยความรับผิดชอบต่อสังคม ชุมชน และสิ่งแวดล้อม
โดยบริษัทร่วมส่งเสริมกิจกรรมต่างๆ ดังนี้

ในด้านสุขอนามัย ด้วยบริษัทได้ตระหนักถึงเรื่องสุขอนามัยและสิ่งแวดล้อมเป็นสำคัญ
บริษัทจึงได้พัฒนาผลิตภัณฑ์และกระบวนการผลิตเพื่อไม่ให้เป็นอันตรายต่อผู้สวมใส่และไม่ส่งผลกระทบต่อสิ่งแวดล้อม
และเมื่อวันที่ 18 มิถุนายน 2542
บริษัทได้รับใบรับรองผลิตภัณฑ์รักษาสิ่งแวดล้อมและไม่ทำลายผิวหนัง Oko - Tex
จากประเทศสวิสเซอร์แลนด์
ซึ่งทำให้ลูกค้ามั่นใจในคุณภาพสินค้าของบริษัทได้ว่าไม่ส่งผลกระทบต่อสิ่งแวดล้อมและไม่ระคายเคืองต่อผิวหนังของผู้สวมใส่

ในด้านการสร้างเสริมสุขภาพ บริษัทมีนโยบายส่งเสริมดูแลสุขภาพอนามัยของพนักงาน
โดยบริษัทจะปฏิบัติต่อพนักงานทุกคนอย่างเสมอภาคและเท่าเทียมกัน โดยในปี 2549 นี้
บริษัทได้ร่วมกับโรงพยาบาลสมเด็จพระบรมราชเทวี ณ ศรีราชา จัดโครงการ
“ตรวจหามะเร็งปากมดลูก” ให้กับพนักงานหญิงที่มีอายุ 35 ปีขึ้นไป
อีกทั้งบริษัทได้ส่งพนักงานเข้าร่วมแข่งขันกีฬาชมรมบริหารบุคคลเครือสหพัฒนฯ หลายประเภทด้วยกัน
เช่น เปตอง วอลเลย์บอล ตะกร้อ เป็นต้น เพื่อเป็นการเสริมสร้างสุขภาพอนามัย
และรู้จักการทำงานเป็นทีม

ในด้านสังคมและชุมชน บริษัทได้ร่วมกับสำนักงานขนส่งจังหวัดชลบุรี สาขาศรีราชา จัดโครงการ
“ขับขี่ปลอดภัย” โดยจัดให้มีการอบรมและจัดทำใบอนุญาตขับขี่ให้กับพนักงานจำนวน 150 คน ,
บริษัทและพนักงานได้ร่วมกันบริจาคเงินและสิ่งของในโครงการ “พัฒนาคุณภาพชีวิต” ที่โรงเรียน
ตชด.บ้านผาน้ำแดง จังหวัดจันทบุรี ,
บริษัทร่วมกับคณะกรรมการสวัสดิการบริจาคทรัพย์ช่วยเหลือพนักงานผู้ประสบภาวะป่วยจนไม่สามารถปฏิบัติงานได้

ในด้านสาธารณประโยชน์ บริษัทได้บริจาคเงินให้กับมูลนิธิ ดร.เทียม โชควัฒนา
เพื่อนำไปใช้ประโยชน์ด้านการศึกษา , ร่วมบริจาคให้กับมูลนิธิร่วมใจเครือสหพัฒน์
เพื่อนำไปใช้ด้านสาธารณประโยชน์ต่างๆ , ร่วมสมทบทุนสร้างอาคาร 72 ปี สภาหอการค้าไทย ,
ร่วมบริจาคสมทบกองทุน “วิจัยวัณโรคดื้อยา” ศิริราชมูลนิธิ , บริจาคสร้างพระปริยัติธรรมเมรุ
วัดทองบน และร่วมบริจาคเงินให้กับวัดพระบาทน้ำพุ เพื่อสงเคราะห์ผู้ป่วยและเด็กผู้ติดเชื้อเอดส์

2.2 ภาพรวมการประกอบธุรกิจของบริษัท บริษัทย่อย บริษัทร่วม

2.2.1 นโยบายการแบ่งการดำเนินงานของบริษัทในกลุ่ม

บริษัท ทำหน้าที่วางแผนการผลิตป้อน ORDER
ไปยังบริษัทย่อยของแต่ละโรงงานตลอดจนควบคุมการบริหารงานด้านจัดซื้อวัตถุดิบ
อุปกรณ์ด้านสารสนเทศ ด้านบัญชีการเงิน ด้านทรัพยากรบุคคล และเป็นผู้ทำการตลาด
และขายสินค้าของบริษัทย่อย นอกเหนือไปจากการผลิตสินค้าโดยบริษัทเองด้วย

บริษัทย่อย ทำหน้าที่เป็นโรงงานผลิตสินค้า และขายสินค้าทั้งหมดที่ผลิตได้ให้แก่บริษัท

 2.2.1 โครงสร้างหุ้นในกลุ่มบริษัท

+-----------------+-----------------+-------+--------+------+-------+
| ชื่อบริษัท          | ประเภทธุรกิจ      | อัต    | จำนวน  | จำ   | ชนิด   |
|                 |                 | ราการ | หุ้นที่จำห | นวนห | ของหุ้น |
|                 |                 | ถือหุ้น% | น่ายแล้ว | ุ้นที่ถือ |       |
+-----------------+-----------------+-------+--------+------+-------+
| บจก.เพ          | ผลิตผ้าลูกไม้       | 99.99 | 1,0    | 999  | สามัญ  |
| รสทีจเอ็มบรอยเดอรี่ |                 |       | 00,000 | ,986 |       |
|                 | การฟ            | 99.99 |        |      | สามัญ  |
| บจก.เพรสทีจพลัส   | อกย้อมและตกแต่งผ้า |       | 7      | 749  |       |
|                 |                 | 5     | 50,000 | ,993 | สามัญ  |
| บจก.ที.ยู.ซี.      | ผลิตแถบยางยืด,    | 2.245 |        |      |       |
| อีลาสติค          | ผ้ายืด,ผ้าถักกลม    |       | 1,6    | 835  | สามัญ  |
|                 |                 | 46.00 | 00,000 | ,800 |       |
| บจก.แวลู แอ๊ดเด็ด  | รับจ้างพิมพ์และปักผ้า |       |        |      |       |
| เท็กซ์ไทล์         |                 |       | 1      | 75   |       |
|                 |                 |       | 65,000 | ,900 |       |
+-----------------+-----------------+-------+--------+------+-------+

บริษัท เพรสทีจเอ็มบรอยเดอรี่ จำกัด

-   ประกอบกิจการประเภทผลิตผ้าลูกไม้ปักสำหรับตลาดระดับบน

- โดยมีสำนักงานและโรงงาน ตั้งอยู่ที่เขตส่งเสริมอุตสาหกรรม เขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุน ตาม พ.ร.บ. การส่งเสริมการลงทุน พ.ศ. 2520 ในกิจการประเภท
3.5 เคหะสิ่งทอหรือผลิตภัณฑ์จากผ้า การผลิตผ้าลูกไม้

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท เพรสทีจพลัส จำกัด

-   ประกอบกิจการประเภทการฟอกย้อมและตกแต่งผ้า

- โดยมีสำนักงานและโรงงาน ตั้งอยู่ที่เขตส่งเสริมอุตสาหกรรม เขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุน ตาม พ.ร.บ. การส่งเสริมการลงทุน พ.ศ.2520 ในกิจการประเภท
3.14 การฟอกย้อม พิมพ์และแต่งสำเร็จ

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท ที.ยู.ซี. อีลาสติค จำกัด

-   ประกอบกิจการประเภทผลิตทอแถบยางยืด, ผ้าถักยืด, ผ้าถักกลม สำหรับผลิตชุดชั้นใน

ชุดว่ายน้ำ และชุดกีฬา

- โดยมีสำนักงานและโรงงานตั้งอยู่ที่เขตส่งเสริมอุตสาหกรรมเขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุนตาม พ.ร.บ. การส่งเสริมการลงทุน พ.ศ. 2520 ในกิจการประเภท
3.2 การทอหรือถักผ้า

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท แวลู แอ๊ดเด็ด เท็กซ์ไทล์ จำกัด

- ประกอบกิจการรับจ้างพิมพ์และปักผ้า

-   โดยมีสำนักงานและโรงงานตั้งอยู่ที่สวนอุตสาหกรรมฯ อำเภอศรีราชา จังหวัดชลบุรี

รับจ้างพิมพ์และปักผ้าให้กับโรงงานอุตสาหกรรมและลูกค้าทั่วไป

2.3 โครงสร้างรายได้

2.3.1 จำแนกตามส่วนงาน

( หน่วย : ล้านบาท )

  ---------------------- ------------- ---------- ------------- ----------
  รายการ                 2549          %          2548          %

  ขายในประเทศ            1,800         83.60      2,024         85.58

  ขายต่างประเทศ           353           16.40      341           14.42

  รวม                    2,153         100.00     2,365         100.00
  ---------------------- ------------- ---------- ------------- ----------

2.3.2 รายได้ของบริษัทย่อยและบริษัทร่วม

( หน่วย : ล้านบาท )

+-------------+------------+----------+-------+-------+------+------+
| ผลิตภัณฑ์ /    | ด          | สัดส่ว     | 2549  |       | 2548 |      |
| บริการ       | ำเนินการโดย | นการถือหุ้น |       |       |      |      |
|             |            | ของบริษัท( |       |       |      |      |
|             |            | % )      |       |       |      |      |
+-------------+------------+----------+-------+-------+------+------+
|             |            |          | รายได้ | %     | ร    | %    |
|             |            |          |       |       | ายได้ |      |
+-------------+------------+----------+-------+-------+------+------+
| บริษัทย่อย     | บ          | 99.99    | 1     | 96.97 | 23   | 9    |
|             | จก.เพรสทีจเ |          | 54.67 |       | 9.37 | 8.08 |
| - ผ้าลูกไม้ปัก  | อ็มบรอยเดอรี่ |          |       | 3.03  |      |      |
|             |            |          | 4.84  |       | 4.69 | 1.92 |
| - อื่น ๆ      |            |          |       |       |      |      |
+-------------+------------+----------+-------+-------+------+------+
| รวม         |            |          | 1     | 1     | 24   | 10   |
|             |            |          | 59.51 | 00.00 | 4.06 | 0.00 |
+-------------+------------+----------+-------+-------+------+------+
| -           | บจก.       | 99.99    | 4     | 99.84 | 60   | 9    |
| การฟอกย้อ    | เพรสทีจ     |          | 73.85 |       | 0.59 | 9.90 |
| มและตกแต่งผ้า |            |          |       | 0.16  |      |      |
|             | พลัส        |          | 0.75  |       | 0.63 | 0.10 |
| - อื่น ๆ      |            |          |       |       |      |      |
+-------------+------------+----------+-------+-------+------+------+
| รวม         |            |          | 4     | 1     | 60   | 10   |
|             |            |          | 74.60 | 00.00 | 1.22 | 0.00 |
+-------------+------------+----------+-------+-------+------+------+
| - ถักผ้ายืด,   | บจก.       | 52.245   | 7     | 98.89 | 89   | 9    |
| ทอ แถบยางยืด | ที.ยู.ซี.     |          | 78.59 |       | 6.65 | 9.16 |
|             |            |          |       | 1.11  |      |      |
| - อื่น ๆ      | อีลาสติค     |          | 8.75  |       | 7.60 | 0.84 |
+-------------+------------+----------+-------+-------+------+------+
| รวม         |            |          | 7     | 1     | 90   | 10   |
|             |            |          | 87.34 | 00.00 | 4.25 | 0.00 |
+-------------+------------+----------+-------+-------+------+------+
| บริษัทร่วม     | บจก. แวลู   | 46.00    | 55.98 | 98.70 | 4    | 9    |
|             |            |          |       |       | 2.51 | 8.49 |
| -           | แอ๊ดเด็ด     |          | 0.74  | 1.30  |      |      |
| ร           |            |          |       |       | 0.65 | 1.51 |
| ับจ้างพิมพ์ปักผ้า | เท็กซ์ไทล์    |          |       |       |      |      |
|             |            |          |       |       |      |      |
| - อื่น ๆ      |            |          |       |       |      |      |
+-------------+------------+----------+-------+-------+------+------+
| รวม         |            |          | 56.72 | 1     | 4    | 10   |
|             |            |          |       | 00.00 | 3.16 | 0.00 |
+-------------+------------+----------+-------+-------+------+------+

การเปลี่ยนแปลงในปีที่ผ่านมา

ลักษณะการประกอบธุรกิจเกี่ยวกับผลิตภัณฑ์หรือบริการ การตลาด การผลิต หรือการจัดหาผลิตภัณฑ์
ของบริษัท, บริษัทย่อยและบริษัทร่วม ไม่มีการเปลี่ยนแปลง ยังคงเป็นโครงสร้างเดิม

2.4 เป้าหมายการดำเนินธุรกิจ

บริษัทมีเป้าหมายไว้อย่างชัดเจนว่าบริษัทจะเป็นผู้นำทางด้านการผลิตและการจำหน่ายวัตถุดิบสำหรับ
Apparel และ Technical Textile
รวมทั้งมีเป้าหมายที่จะขยายฐานการส่งออกไปยังต่างประเทศให้มากขึ้น
และในขณะเดียวกันบริษัทยังมีความมุ่งมั่นที่จะพัฒนาสินค้าเดิมให้มีมูลค่าเพิ่มขึ้น
เพื่อให้สอดคล้องกับความต้องการและพฤติกรรมของผู้บริโภคที่เปลี่ยนแปลงตลอดเวลา
และพัฒนาสินค้าใหม่ ๆ เพิ่มเติมเพื่อให้ลูกค้ามีทางเลือกมากขึ้น
รวมทั้งยังมุ่งเน้นการขยายตลาดไปยังกลุ่มลูกค้ารายใหม่อีกด้วย